Ericu950/Stoicheia-meter-silver huggingface dataset:
ἐὰν δέ τι ἀγαθοῦ ποιήσῃς ἐκτὸς τῆς ἐντολῆς τοῦ θεοῦ , σεαυτῷ περιποιήσῃ δόξαν περισσοτέραν καὶ ἔσῃ ἐνδοξότερος παρὰ τῷ θεῷ οὗ ἔμελλες εἶναι .
ἐὰν οὖν φυλάσσων τὰς ἐντολὰς τοῦ θεοῦ προσθῇς καὶ τὰς λειτουργίας ταύτας , χαρήσῃ , ἐὰν τηρήσῃς αὐτὰς κατὰ τὴν ἐμὴν ἐντολήν .
κύριε , ὃ ἐάν μοι ἐντείλῃ , φυλάξω αὐτό ·
οἶδα γὰρ ὅτι σὺ μετ ἐμοῦ εἶ .
ἔσομαι , φησί , μετὰ σοῦ , ὅτι τοιαύτην προθυμίαν ἔχεις τῆς ἀγαθοποιήσεως καὶ μετὰ πάντων δὲ ἔσομαι ὅσοι ἐάν , φησί , τὴν αὐτὴν προθυμίαν ἔχωσιν .
ἡ νηστεία , φησίν , αὕτη , τηρουμένων τῶν ἐντολῶν τοῦ κυρίου , λίαν καλή ἐστιν .
οὕτως οὖν φυλάξεις τὴν νηστείαν ·
πρῶτον πάντων φύλαξαι ἀπὸ παντὸς ῥήματος πονηροῦ καὶ πάσης ἐπιθυμίας πονηρᾶς καὶ καθάρισόν σου τὴν καρδίαν ἀπὸ πάντων τῶν ματαιωμάτων τοῦ αἰῶνος τούτου .
ἐὰν ταῦτα φυλάξῃς , ἔσται αὕτη ἡ νηστεία τελεία .
οὕτω δὲ ποιήσεις ·
συντελέσας τὰ προγεγραμμένα , ἐν ἐκείνῃ τῇ ἡμέρᾳ ᾗ νηστεύεις μηδὲν γεύσῃ εἰ μὴ ἄρτον καὶ ὕδωρ , καὶ ἐκ τῶν ἐδεσμάτων σου ὧν ἔμελλες τρώγειν συνοψίσας τὴν ποσότητα τῆς δαπάνης ἐκείνης τῆς ἡμέρας ἧς ἔμελλες ποιεῖν , ἀποθέμενος δώσεις αὐτὸ χήρᾳ ἢ ὀρφανῷ ἢ ὑστερουμένῳ , καὶ οὕτω ταπεινοφρονήσεις , ἵνα ἐκ τῆς ταπεινοφροσύνης σου ὁ εἰληφὼς ἐμπλήσῃ τὴν ἑαυτοῦ ψυχὴν καὶ εὔξηται περὶ σοῦ πρὸς τὸν κύριον .
ἐὰν οὖν οὕτω τελέσῃς τὴν νηστείαν , ὥς σοι ἐντέλλομαι , ἔσται ἡ θυσία σου δεκτὴ παρὰ τῷ θεῷ καὶ ἔνγραφος ἔσται ἡ νηστεία αὕτη , καὶ ἡ λειτουργία οὕτως ἐργαζομένη καλὴ καὶ ἱλαρά ἐστι καὶ εὐπρόσδεκτος τῷ κυρίῳ .
ταῦτα οὕτως τηρήσεις σὺ μετὰ τῶν τέκνων σου καὶ ὅλου τοῦ οἴκου σου ·
τηρήσας δὲ αὐτὰ μακάριος ἔσῃ ·
καὶ ὅσοι ἐὰν ἀκούσαντες αὐτὰ τηρήσωσι , μακάριοι ἔσονται , καὶ ὅσα ἐὰν αἰτήσωνται παρὰ τοῦ κυρίου λήμψονται .
ἐδεήθην αὐτοῦ πολλά , ἵνα μοι δηλώσῃ τὴν παραβολὴν τοῦ ἀγροῦ καὶ τοῦ δεσπότου καὶ τοῦ ἀμπελῶνος καὶ τοῦ δούλου τοῦ χαρακώσαντος τὸν ἀμπελῶνα καὶ τῶν χαράκων καὶ τῶν βοτανῶν τῶν ἐκτετιλμένων ἐκ τοῦ ἀμπελῶνος καὶ τοῦ υἱοῦ καὶ τῶν φίλων τῶν συμβούλων ·
συνῆκα γὰρ ὅτι παραβολή ἐστιν ταῦτα πάντα .
ὁ δὲ ἀποκριθείς μοι λέγει ·
Αὐθάδης εἶ λίαν εἰς τὸ ἐπερωτᾶν 0 .
οὐκ ὀφείλεις , φησίν , ἐπερωτᾶν οὐδὲν ὅλως ·
ἐὰν γάρ σοι δέῃ δηλωθῆναι , δηλωθήσεται .
κύριε , ὅσα ἐάν μοι δείξῃς καὶ μὴ δηλώσῃς , μάτην ἔσομαι ἑωρακὼς αὐτὰ καὶ μὴ νοῶν ὅτι ἐστίν ·
ὡσαύτως καὶ ἐάν μοι παραβολὰς λαλήσῃς καὶ μὴ ἐπιλύσῃς μοι , εἰς μάτην ἔσομαι ἠκουκὼς παρὰ σοῦ .
ὁ δὲ πάλιν λέγει μοι ·
ὃς ἂν δοῦλος ἦν , φησίν , τοῦ θεοῦ καὶ ἔχῃ τὸν κύριον αὐτοῦ ἐν τῇ καρδίᾳ , αἰτεῖται παρ αὐτοῦ σύνεσιν καὶ λαμβάνει καὶ πᾶσαν παραβολὴν ἐπιλύει , καὶ γνωστὰ αὐτῷ γίνονται τὰ ῥήματα τοῦ κυρίου τὰ λεγόμενα διὰ παραβολῶν ·
ὅσοι δὲ βληχροί εἰσιν καὶ ἀργοὶ πρὸς τὴν ἔντευξιν , ἐκεῖνοι διστάζουσιν αἰτεῖσθαι παρὰ τοῦ κυρίου ·
ὁ δὲ κύριος πολύσπλαγχνός ἐστιν καὶ πᾶσιν τοῖς αἰτουμένοις παρ αὐτοῦ ἀδιστάκτως δίδωσι .
σὺ δὲ ἐνδεδυναμωμένος ὑπὸ τοῦ ἐνδόξου ἀγγέλου καὶ εἰληφὼς παρ αὐτοῦ τοιαύτην ἔντευξιν καὶ μὴ ὢν ἀργός , διατί οὐκ αἰτῇ παρὰ τοῦ κυρίου σύνεσιν καὶ λαμβάνεις παρ αὐτοῦ ;
κύριε , ἐγὼ ἔχων σὲ μετ ἐμαυτοῦ ἀνάγκην ἔχω παρὰ σοῦ αἰτεῖσθαι καὶ σὲ ἐπερωτᾶν ·
σὺ γάρ μοι δεικνύεις πάντα καὶ λαλεῖς μετ ἐμοῦ ·
εἰ δὲ ἄτερ σοῦ ἔβλεπον ταῦτα ἢ ἤκουον , ἠρώτων ἂν τὸν κύριον , ἵνα μοι δηλωθῇ .
Εἶπόν σοι , φησί , καὶ ἄρτι , ὅτι πανοῦργος εἶ καὶ αὐθάδης , ἐπερωτῶν τὰς ἐπιλύσεις τῶν παραβολῶν .
ἐπεὶ δὲ οὕτως παράμονος εἶ σύ , ἐπιλύσω σοι τὴν παραβολὴν τοῦ ἀγροῦ καὶ τῶν λοιπῶν τῶν ἀκολουθούντων πάντων , ἵνα γνωστὰ πᾶσι ποιήσῃς αὐτά .
ἄκουε νῦν , φησί , καὶ σύνιε αὐτά .
ὁ ἀγρὸς ὁ κόσμος οὗτός ἐστιν ·
ὁ δὲ κύριος τοῦ ἀγροῦ ὁ κτίσας τὰ πάντα καὶ ἀπαρτίσας αὐτὰ καὶ δυναμώσας 0 .
ὁ δὲ υἱὸς τὸ πνεῦμα τὸ ἅγιόν ἐστιν ·
ὁ δὲ δοῦλος ὁ υἱὸς τοῦ θεοῦ ἐστιν ·
αἱ δὲ ἄμπελοι ὁ λαὸς οὗτός ἐστιν , ὃν αὐτὸς ἐφύτευσεν ·
οἱ δὲ χάρακες οἱ ἅγιοι ἄγγελοί εἰσι τοῦ κυρίου οἱ συγκρατοῦντες τὸν λαὸν αὐτοῦ ·
αἱ δὲ βοτάναι αἱ ἐκτετιλμέναι ἐκ τοῦ ἀμπελῶνος ἀνομίαι εἰσὶ τῶν δούλων τοῦ θεοῦ ·
τὰ δὲ ἐδέσματα , ἃ ἔπεμψεν αὐτῷ ἐκ τοῦ δείπνου , αἱ ἐντολαί εἰσιν , ἃς ἔδωκε τῷ λαῷ αὐτοῦ διὰ τοῦ υἱοῦ αὐτοῦ ·
οἱ δὲ φίλοι καὶ σύμβουλοι οἱ ἅγιοι ἄγγελοι οἱ πρῶτοι κτισθέντες 0 ·
ἡ δὲ ἀποδημία τοῦ δεσπότου ὁ χρόνος ὁ περισσεύων εἰς τὴν παρουσίαν αὐτοῦ 0 .
κύριε , μεγάλως καὶ θαυμαστῶς πάντα ἐστὶν καὶ ἐνδόξως ἔχει .
μὴ οὖν , φημί , κύριε , ἐγὼ ταῦτα ἠδυνάμην νοῆσαι ;
οὐ δὲ ἕτερος ἄνθρωπος κ ἂν λίαν συνετὸς ἦν τις , οὐ δύναται νοῆσαι αὐτά .
ἔτι , φημί , κύριε , δήλωσόν μοι , ὃ μέλλω σε ἐπερωτᾶν .
λέγε , φησίν , εἴ τι βούλει .
διατί , φημί , κύριε , ὁ υἱὸς τοῦ θεοῦ εἰς δούλου τρόπον κεῖται ἐν τῇ παραβολῇ ;
εἰς δούλου τρόπον οὐ κεῖται ὁ υἱὸς τοῦ θεοῦ , ἀλλ εἰς ἐξουσίαν μεγάλην κεῖται καὶ κυριότητα .
πῶς , φημί , κύριε , οὐ νοῶ .
ὅτι , φησίν , ὁ θεὸς τὸν ἀμπελῶνα ἐφύτευσε , τοῦτ ἔστι τὸν λαὸν ἔκτισε καὶ παρέδωκε τῷ υἱῷ αὐτοῦ ·
καὶ ὁ υἱὸς κατέστησε τοὺς ἀγγέλους ἐπ αὐτοὺς τοῦ συντηρεῖν ἑκάστους ·
καὶ αὐτὸς τὰς ἁμαρτίας αὐτῶν ἐκαθάρισε πολλὰ κοπιάσας καὶ πολλοὺς κόπους ἀνηντληκώς ·
οὐδεὶς γὰρ ἀμπελὼν δύναται σκαφῆναι ἄτερ κόπου ἢ μόχθου .
αὐτὸς οὖν καθαρίσας τὰς ἁμαρτίας τοῦ λαοῦ ἔδειξεν αὐτοῖς τὰς τρίβους τῆς ζωῆς , δοὺς αὐτοῖς τὸν νόμον , ὃν ἔλαβεν παρὰ τοῦ πατρὸς αὐτοῦ .
βλέπεις οὖν , φησίν , ὅτι αὐτὸς κύριός ἐστι τοῦ λαοῦ , ἐξουσίαν πᾶσαν λαβὼν παρὰ τοῦ πατρὸς αὐτοῦ .
ὅτι δὲ ὁ κύριος σύμβουλον ἔλαβε τὸν υἱὸν αὐτοῦ καὶ τοὺς ἐνδόξους ἀγγέλους περὶ τῆς κληρονομίας τοῦ δούλου , ἄκουε ·
τὸ πνεῦμα τὸ ἅγιον τὸ προόν , τὸ κτίσαν πᾶσαν τὴν κτίσιν , κατῴκισεν ὁ θεὸς εἰς σάρκα ἣν ἠβούλετο .
αὕτη οὖν ἡ σάρξ , ἐν ᾗ κατῴκησε τὸ πνεῦμα τὸ ἅγιον , ἐδούλευσε τῷ πνεύματι καλῶς ἐν σεμνότητι καὶ ἁγνείᾳ πορευθεῖσα , μηδὲν ὅλως μιάνασα τὸ πνεῦμα .
πολιτευσαμένην οὖν αὐτὴν καλῶς καὶ ἁγνῶς καὶ συνκοπιάσασαν τῷ πνεύματι καὶ συνεργήσασαν ἐν παντὶ πράγματι , ἰσχυρῶς καὶ ἀνδρείως ἀναστραφεῖσαν , μετὰ τοῦ πνεύματος τοῦ ἁγίου εἵλατο κοινωνόν ·
ἤρεσε γὰρ ἡ πορεία τῆς σαρκὸς ταύτης , ὅτι οὐκ ἐμιάνθη ἐπὶ τῆς γῆς ἔχουσα τὸ πνεῦμα τὸ ἅγιον .
σύμβουλον οὖν ἔλαβε τὸν υἱὸν καὶ τοὺς ἀγγέλους τοὺς ἐνδόξους , ἵνα καὶ ἡ σὰρξ αὕτη , δουλεύσασα τῷ  πνεύμα  τι ἀμέμπτως , σχῇ τόπον τινὰ κατασκηνώσεως , καὶ μὴ δόξῃ τὸν μισθὸν τῆς δουλείας αὐτῆς ἀπολωλεκέναι ·
πᾶσα γὰρ σὰρξ ἀπολήμψεται μισθὸν ἡ εὑρεθεῖσα ἀμίαντος καὶ ἄσπιλος , ἐν ᾗ τὸ πνεῦμα τὸ ἅγιον κατῴκησεν .
ἔχεις καὶ ταύτης τῆς παραβολῆς τὴν ἐπίλυσιν .
Ηὐφράνθην , φημί , κύριε , ταύτην τὴν ἐπίλυσιν ἀκούσας .
ἄκουε νῦν , φησί ·
τὴν σάρκα σου ταύτην φύλασσε καθαρὰν καὶ ἀμίαντον , ἵνα τὸ πνεῦμα τὸ κατοικῆσαν ἐν αὐτῇ μαρτυρήσῃ αὐτῇ καὶ δικαιωθῇ σου ἡ σάρξ .
βλέπε , μήποτέ σου ἐπὶ τὴν καρδίαν ἀναβῇ τὴν σάρκα σου ταύτην φθαρτὴν εἶναι καὶ παραχρήσῃ αὐτῇ ἐν μιασμῷ τινι .
ἐὰν μιάνῃς τὴν σάρκα σου , μιανεῖς καὶ τὸ πνεῦμα τὸ ἅγιον ·
κ ἂν μιάνῃς τὴν σάρκα σου , οὐ ζήσῃ .
Εἰ δέ τις , φημί , κύριε , γέγονεν ἄγνοια προτέρα , πρὶν ἀκουσθῆναι τὰ ῥήματα ταῦτα , πῶς σωθήσεται ὁ ἄνθρωπος ὁ μιάνας τὴν σάρκα ἑαυτοῦ ;
περὶ τῶν προτέρων , φησίν , ἀγνοημάτων τῷ θεῷ μόνῳ δυνατὸν ἴασιν δοῦναι 0 ·
αὐτοῦ γὰρ πᾶσά ἐστιν ἡ ἐξουσία .
ἀλλὰ τὰ νῦν φύλασσε , καὶ ὁ κύριος πάντως πολύσπλαγχνος ὢν αὐτὰ ἰάσεται ἐάν σου τὴν σάρκα λοιπὸν μὴ μιάνῃς μη δὲ τὸ πνεῦμα ·
ἀμφότερα γὰρ κοινά ἐστιν καὶ ἄτερ ἀλλήλων μιανθῆναι οὐ δύναται .
ἀμφότερα οὖν καθαρὰ φύλασσε , καὶ ζήσῃ τῷ θεῷ .
καθήμενος ἐν τῷ οἴκῳ μου καὶ δοξάζων τὸν κύριον περὶ πάντων ὧν ἑωράκειν καὶ συνζητῶν περὶ τῶν ἐντολῶν , ὅτι καλαὶ καὶ δυναταὶ καὶ ἱλαραὶ καὶ ἔνδοξοι καὶ δυνάμεναι σῶσαι ψυχὴν ἀνθρώπου , ἔλεγον ἐν ἐμαυτῷ ταῦτα 0 ·
μακάριος ἔσομαι , ἐὰν ἐν ταῖς ἐντολαῖς ταύταις πορευθῶ , καὶ ὃς ἐὰν πορεύσηται ἐν αὐταῖς μακάριος ἔσται .
ἕως ταῦτα ἐν ἐμαυτῷ λαλῶ , βλέπω αὐτὸν ἐξαίφνης παρακαθήμενόν μοι καὶ λέγοντα ταῦτα ·
τί διψυχεῖς περὶ τῶν ἐντολῶν ὧν σοι ἐντέταλμαι ;
καλαί εἰσιν ·
ὅλως μηδὲν διψυχήσῃς , ἀλλ  ἔνδυσαι τὴν πίστιν τοῦ κυρίου καὶ ἐν αὐταῖς πορεύσῃ ·
ἐγὼ γάρ σε δυναμώσω ἐν αὐταῖς .
αὗται αἱ ἐντολαὶ σύμφοροί εἰσιν τοῖς μέλλουσι μετανοεῖν ·
ἐὰν γὰρ μὴ πορευθῶσιν ἐν αὐταῖς , εἰς μάτην ἐστὶν ἡ μετάνοια αὐτῶν .
οἱ οὖν μετανοοῦντες ἀποβάλετε τὰς πονηρίας τοῦ αἰῶνος τούτου τὰς ἐκτριβούσας ὑμᾶς ·
ἐνδυσάμενοι δὲ πᾶσαν ἀρετὴν δικαιοσύνης δυνήσεσθε τηρῆσαι τὰς ἐντολὰς ταύτας καὶ μηκέτι προστίθετε ταῖς ἁμαρτίαις ὑμῶν .
μηδὲν οὖν προστιθέντες πολὺ κόψετε τῶν προτέρων ὑμῶν ἁμαρτιῶν .
πορεύεσθε οὖν ταῖς ἐντολαῖς μου , καὶ ζήσεσθε τῷ θεῷ .
ταῦτα παρ ἐμοῦ λελάληται ὑμῖν .
μετὰ τὸ ταῦτα λαλῆσαι αὐτὸν μετ ἐμοῦ , λέγει μοι ·
ἄγωμεν εἰς ἀγρόν , καὶ δείξω σοι τοὺς ποιμένας τῶν προβάτων .
ἄγωμεν , φημί , κύριε .
ἤλθομεν εἴς τι πεδίον , καὶ δεικνύει μοι ποιμένα νεανίσκον ἐνδεδυμένον σύνθεσιν ἱματίων τῷ χρώματι κροκώδη .
ἔβοσκε δὲ πρόβατα πολλὰ λίαν , καὶ τὰ πρόβατα ταῦτα ὡσεὶ τρυφῶντα ἦν καὶ λίαν σπαταλῶντα καὶ ἱλαρὰ ἦν σκιρτῶντα ὧδε καὶ ἐκεῖ , καὶ αὐτὸς ὁ ποιμὴν ἱλαρὸς ἦν ἐπὶ τῷ ποιμνίῳ αὐτοῦ ·
καὶ αὐτὴ ἡ ἰδέα τοῦ ποιμένος λίαν ἱλαρὰ ἦν καὶ ἐν τοῖς πρόβασι περιέτρεχεν .
βλέπεις , φησίν , τὸν ποιμένα τοῦτον ;
βλέπω , φημί , κύριε .
Οὗτος , φησίν , ἐστὶν ἄγγελος τρυφῆς καὶ ἀπάτης .
οὗτος οὖν ἐκτρίβει τὰς ψυχὰς τῶν δούλων τοῦ θεοῦ τῶν κενῶν καὶ καταστρέφει αὐτοὺς ἀπὸ τῆς ἀληθείας , ἀπατῶν αὐτοὺς ταῖς ἐπιθυμίαις ταῖς πονηραῖς , ἐν αἷς ἀπόλλυνται .
ἐπιλανθάνονται γὰρ τὰς ἐντολὰς τοῦ θεοῦ τοῦ ζῶντος καὶ πορεύονται ταῖς ἀπάταις καὶ τρυφαῖς ταῖς ματαίαις καὶ ἀπόλλυνται ἀπὸ τοῦ ἀγγέλου τούτου , τινὰ μὲν εἰς θάνατον , τινὰ δὲ εἰς καταφθοράν 0 .
κύριε , οὐ γινώσκω ἐγώ , τί εἰς θάνατον καὶ τί εἰς καταφθοράν ἐστιν .
ὅσα εἶδες πρόβατα λίαν ἱλαρὰ καὶ σκιρτῶντα , οὗτοί εἰσιν οἱ ἀφεσταμένοι ἀπὸ τοῦ θεοῦ εἰς τέλος καὶ παραδεδωκότες ἑαυτοὺς ταῖς ἐπιθυμίαις τοῦ αἰῶνος τούτου ·
ἐν τούτοις οὖν μετάνοια ζωῆς οὐκ ἔστιν , ὅτι προσέθηκαν κατὰ ὄνομα τοῦ κυρίου βλασφημίαν ·
τῶν τοιούτων οὖν ὁ θάνατος 0 .
ἃ δὲ εἶδες μὴ σκιρτῶντα ἀλλὰ ἐν ἑνὶ τόπῳ βοσκόμενα , οὗτοί εἰσιν οἱ παραδεδωκότες μὲν ἑαυτοὺς ταῖς τρυφαῖς καὶ ἀπάταις , εἰς δὲ τὸν κύριον οὐκ ἐβλασφήμησαν .
οὗτοι οὖν κατεφθαρμένοι εἰσὶν ἀπὸ τῆς ἀληθείας ·
ἐν τούτοις οὖν ἐλπίς ἐστιν μετανοίας , ἐν ᾗ δύνανται ζῆσαι .
ἡ καταφθορὰ οὖν ἐλπίδα ἔχει ἀνανεώσεώς τινα , ὁ δὲ θάνατος ἀπώλειαν ἔχει αἰώνιον .
πάλιν προέβημεν μικρόν , καὶ δεικνύει μοι ποιμένα μέγαν ὡσεὶ ἄγριον τῇ ἰδέᾳ , περικείμενον δέρμα αἴγειον λευκόν , καὶ πήραν τινὰ εἶχεν ἐπὶ τὸν ὦμον καὶ ῥάβδον σκληρὰν λίαν καὶ ὄζους ἔχουσαν καὶ μάστιγα μεγάλην ·
καὶ τὸ βλέμμα εἶχεν περίπικρον , ὥστε φοβηθῆναι αὐτόν ·
τοιοῦτον εἶχε τὸ βλέμμα .
οὗτος ὁ ποιμὴν παρελάμβανε τὰ πρόβατα ἀπὸ τοῦ ποιμένος τοῦ νεανίσκου , ἐκεῖνα τὰ σπαταλῶντα καὶ τρυφῶντα , μὴ σκιρτῶντα δέ , καὶ ἐνέβαλλεν αὐτὰ εἴς τινα τόπον κρημνώδη καὶ ἀκανθώδη καὶ τριβολώδη , ὥστε ἀπὸ τῶν ἀκανθῶν καὶ τριβόλων μὴ δύνασθαι ἐκπλέξαι τὰ πρόβατα , ἀλλὰ ἐμπλέκεσθαι αὐτὰ εἰς τὰς ἀκάνθας καὶ τριβόλους .
αὐτοῦ οὖν ἐμπεπλεγμένα ἐβόσκοντο τὰς ἀκάνθας καὶ τρι βόλους καὶ λίαν ἐταλαιπώρουν δερόμενα ὑπ αὐτοῦ ·
καὶ ὧδε καὶ ἐκεῖ περιήλαυνεν αὐτὰ καὶ ὅλως ἀνάπαυσιν αὐτοῖς οὐκ ἐδίδει , καὶ ὅλως οὐκ εὐσταθοῦσαν τὰ πρόβατα ἐκεῖνα .
βλέπων οὖν αὐτὰ οὕτω μαστιγούμενα καὶ ταλαιπωροῦντα ἐλυπούμην ἐπ αὐτοῖς , ὅτι οὕτως ἐβασανίζοντο καὶ ἀνοχὴν ὅλως οὐκ εἶχον .
λέγω τῷ ποιμένι τῷ μετ ἐμοῦ λαλοῦντι ·
κύριε , φημί , τίς ἐστιν οὗτος ὁ ποιμὴν ὁ οὕτως ἄσπλαγχνος καὶ πικρὸς καὶ ὅλως μηδὲν σπλαγχνιζόμενος ἐπὶ τὰ πρόβατα ταῦτα ;
Οὗτος , φησίν , ἐστὶν ὁ ἄγγελος τῆς τιμωρίας ·
ἐκ δὲ τῶν ἀγγέλων τῶν δικαίων ἐστίν , κείμενος δὲ ἐπὶ τῆς τιμωρίας .
παραλαμβάνει οὖν τοὺς ἀποπλανωμένους ἀπὸ τοῦ θεοῦ καὶ πορευθέντας ταῖς ἐπιθυμίαις τοῦ αἰῶνος τούτου καὶ τιμωρεῖ αὐτούς , καθώς τις ἄξιός ἐστιν , δειναῖς τιμωρίαις καὶ ποικίλαις .
ἤθελον , φημί , κύριε , γνῶναι τὰς ποικίλας τιμωρίας ταύτας , ποταπαί εἰσιν .
ἄκουε , φησίν , τὰς ποικίλας βασάνους καὶ τιμωρίας .
βιωτικαί εἰσι βάσανοι ·
τιμωροῦνται γὰρ οἱ μὲν ζημίαις , οἱ δὲ ὑστερήσεσιν , οἱ δὲ ἀσθενείαις ποικίλαις , οἱ δὲ πάσῃ ἀκαταστασίᾳ , οἱ δὲ ὑβριζόμενοι ὑπὸ ἀναξίων καὶ ἑτέραις πολλαῖς πράξεσιν πάσχοντες 0 1 2 .
πολλοὶ γὰρ ἀκαταστατοῦντες ταῖς βουλαῖς αὐτῶν ἐπιβάλλονται πολλά , καὶ οὐδὲν αὐτοῖς ὅλως προχωρεῖ .
καὶ λέγουσιν ἑαυτοὺς μὴ εὐοδοῦσθαι ἐν ταῖς πράξεσιν αὐτῶν , καὶ οὐκ ἀναβαίνει ἐπὶ τὴν καρδίαν αὐτῶν ὅτι ἔπραξαν πονηρὰ ἔργα , ἀλλὰ αἰτιῶνται τὸν κύριον .
ὅταν οὖν θλιβῶσι πάσῃ θλίψει , τότε ἐμοὶ παραδίδονται εἰς ἀγαθὴν παιδείαν καὶ ἰσχυροποιοῦνται ἐν τῇ πίστει τοῦ κυρίου καὶ τὰς λοιπὰς ἡμέρας τῆς ζωῆς αὐτῶν δουλεύουσιν τῷ κυρίῳ ἐν καθαρᾷ καρδίᾳ ·
ὅταν οὖν μετανοήσωσιν , τότε ἀναβαίνει ἐπὶ τὴν καρδίαν αὐτῶν τὰ ἔργα τὰ πονηρὰ ἃ ἔπραξαν , καὶ τότε δοξάζουσι τὸν θεόν , ὅτι δίκαιος κριτής ἐστι καὶ δικαίως ἔπαθεν πάντα ἕκαστος κατὰ τὰς πράξεις αὐτοῦ ·
τὰ δὲ λοιπὰ δουλεύσουσιν τῷ κυρίῳ ἐν καθαρᾷ καρδίᾳ αὐτῶν καὶ εὐοδοῦνται ἐν πάσῃ πράξει αὐτῶν , λαμβάνοντες πάντα παρὰ τοῦ κυρίου ὅσα αἰτοῦνται ·
καὶ τότε δοξάζουσιν τὸν κύριον , ὅτι ἐμοὶ παρεδόθησαν , καὶ οὐκέτι οὐδὲν πάσχουσι τῶν πονηρῶν .
κύριε , ἔτι μοι τοῦτο δήλωσον .
τί , φησίν , ἐπιζητεῖς ;
Εἰ ἄρα , φημί , κύριε , τὸν αὐτὸν χρόνον βασανίζονται οἱ τρυφῶντες καὶ ἀπατώμενοι ὅσον τρυφῶσι καὶ ἀπατῶνται ;
τὸν αὐτὸν χρόνον βασανίζονται .
ἐλάχιστον , φημί , κύριε , βασανίζονται ·
ἔδει γὰρ τοὺς οὕτως τρυφῶντας καὶ ἐπιλανθανομένους τοῦ θεοῦ ἑπταπλασίως βασανίζεσθαι .
ἄφρων εἶ καὶ οὐ νοεῖς τῆς βασάνου τὴν δύναμιν .
Εἰ γὰρ ἐνόουν , φημί , κύριε , οὐκ ἄν σε ἐπηρώτων ἵνα μοι δηλώσῃς .
ἄκουε , φησίν , ἀμφοτέρων τὴν δύναμιν .
τῆς τρυφῆς καὶ ἀπάτης ὁ χρόνος ὥρα ἐστὶν μία ·
τῆς δὲ βασάνου ἡ ὥρα τριάκοντα ἡμερῶν δύναμιν ἔχει .
ἐὰν οὖν μίαν ἡμέραν τις τρυφήσῃ καὶ ἀπατηθῇ , μίαν δὲ ἡμέραν βασανισθῇ , ὅλον ἐνιαυτὸν ἰσχύει ἡ ἡμέρα τῆς βασάνου .
ὅσας οὖν ἡμέρας τρυφήσῃ τις , τοσούτους ἐνιαυτοὺς βασανίζεται .
βλέπεις οὖν , φησίν , ὅτι τῆς τρυφῆς καὶ ἀπάτης ὁ χρόνος ἐλάχιστός ἐστιν , τῆς δὲ τιμωρίας καὶ βασάνου πολύς .
ἐπεί , φημί , κύριε , οὐ νενόηκα ὅλως τοὺς χρόνους τῆς ἀπάτης καὶ τρυφῆς καὶ βασάνου , τηλαυγέστερόν μοι δήλωσον .
ἡ ἀφροσύνη σου παράμονός ἐστιν , καὶ οὐ θέλεις σου τὴν καρδίαν καθαρίσαι καὶ δουλεύειν τῷ θεῷ .
βλέπε , φησίν , μήποτε ὁ χρόνος πληρωθῇ καὶ σὺ ἄφρων εὑρεθῇς ·
ἄκουε οὖν , φησίν , καθὼς βούλει , ἵνα νοήσῃς αὐτά .
ὁ τρυφῶν καὶ ἀπατώμενος μίαν ἡμέραν καὶ πράσσων ἃ βούλεται πολλὴν ἀφροσύνην ἐνδέδυται καὶ οὐ νοεῖ τὴν πρᾶξιν ἣν ποιεῖ .
εἰς τὴν αὔριον ἐπιλανθάνεται τί πρὸ μιᾶς ἔπραξεν ·
ἡ γὰρ τρυφὴ καὶ ἀπάτη μνήμας οὐκ ἔχει διὰ τὴν ἀφροσύνην , ἣν ἐνδέδυται , ἡ δὲ τιμωρία καὶ βάσανος ὅταν κολληθῇ τῷ ἀνθρώπῳ μίαν ἡμέραν , μέχρι ἐνιαυτοῦ τιμωρεῖται καὶ βασανίζεται ·
μνήμας γὰρ μεγάλας ἔχει ἡ τιμωρία καὶ βάσανος .
βασανιζόμενος οὖν καὶ τιμωρούμενος ὅλον τὸν ἐνιαυτόν , μνημονεύει τότε τῆς τρυφῆς καὶ ἀπάτης καὶ γινώσκει ὅτι διὰ ταῦτα πάσχει τὰ πονηρά .
πᾶς οὖν ἄνθρωπος ὁ τρυφῶν καὶ ἀπατώμενος οὕτως βασανίζεται , ὅτι ἔχοντες ζωὴν ἑαυτοὺς εἰς θάνατον παραδεδώκασι .
ποῖαι , φημί , κύριε , τρυφαί εἰσι βλαβεραί ;
πᾶσα , φησί , πρᾶξις τρυφή ἐστι τῷ ἀνθρώπῳ ὃ ἐὰν ἡδέως ποιῇ ·
καὶ γὰρ ὁ ὀξύχολος τῇ ἑαυτοῦ πράξει τὸ ἱκανὸν ποιῶν τρυφᾷ ·
καὶ ὁ μοιχὸς καὶ ὁ μέθυσος καὶ ὁ κατάλαλος καὶ ὁ ψεύστης καὶ ὁ πλεονέκτης καὶ ὁ ἀποστερητὴς καὶ ὁ τούτοις τὰ ὅμοια πάντα ποιῶν τῇ ἰδίᾳ νόσῳ τὸ ἱκανὸν ποιεῖ ·
τρυφᾷ οὖν ἐν τῇ πράξει αὐτοῦ .
αὗται πᾶσαι τρυφαὶ βλαβεραί εἰσιν τοῖς δούλοις τοῦ θεοῦ ·
διὰ ταύτας οὖν τὰς ἀπάτας πάσχουσιν οἱ τιμωρούμενοι καὶ βασανιζόμενοι .
εἰσὶν δὲ καὶ τρυφαὶ σώζουσαι τοὺς ἀνθρώπους ·
πολλοὶ γὰρ ἀγαθὸν ἐργαζόμενοι τρυφῶσιν , τῇ ἑαυτῶν ἡδονῇ φερόμενοι .
αὕτη οὖν ἡ τρυφὴ σύμφορός ἐστιν τοῖς δούλοις τοῦ θεοῦ καὶ ζωὴν περιποιεῖται τῷ ἀνθρώπῳ τῷ τοιούτῳ ·
αἱ δὲ βλαβεραὶ τρυφαὶ αἱ προειρημέναι βασάνους καὶ τιμωρίας περιποιοῦνται ·
ἐὰν δὲ ἐπιμείνωσι καὶ μὴ μετανοήσωσιν , θάνατον ἑαυτοῖς περιποιοῦνται .
ἔδειξέ μοι ἰτέαν σκεπάζουσαν πεδία καὶ ὄρη , καὶ ὑπὸ τὴν σκέπην τῆς ἰτέας πάντες ἐληλύθασιν οἱ κεκλημένοι ἐν ὀνόματι κυρίου .
εἱστήκει δὲ ἄγγελος τοῦ κυρίου ἔνδοξος λίαν ὑψηλὸς παρὰ τὴν ἰτέαν , δρέπανον ἔχων μέγα , καὶ ἔκοπτε κλάδους ἀπὸ τῆς ἰτέας , καὶ ἐπεδίδου τῷ λαῷ τῷ σκεπαζομένῳ ὑπὸ τῆς ἰτέας ·
μικρὰ δὲ ῥαβδία ἐπεδίδου αὐτοῖς , ὡσεὶ πηχυαῖα .
μετὰ τὸ πάντας λαβεῖν τὰ ῥαβδία ἔθηκε τὸ δρέπανον ὁ ἄγγελος , καὶ τὸ δένδρον ἐκεῖνο ὑγιὲς ἦν , οἷον καὶ ἑωράκειν αὐτό .
ἐθαύμαζον δὲ ἐγὼ ἐν ἐμαυτῷ λέγων ·
πῶς τοσούτων κλάδων κεκομμένων τὸ δένδρον ὑγιές ἐστιν ;
λέγει μοι ὁ ποιμήν ·
μὴ θαύμαζε , εἰ τὸ δένδρον τοῦτο ὑγιὲς διέμεινεν τοσούτων κλάδων κοπέντων .
ἄφες δέ , φησί , πάντα ἴδῃς , καὶ δηλωθήσεταί σοι τὸ τί ἐστιν .
ὁ ἄγγελος ὁ ἐπιδεδωκὼς τῷ λαῷ τὰς ῥάβδους πάλιν ἀπῄτει ἀπ αὐτῶν ·
καὶ καθὼς ἔλαβον , οὕτως καὶ ἐκαλοῦντο πρὸς αὐτόν , καὶ εἷς ἕκαστος αὐτῶν ἀπεδίδουν τὰς ῥάβδους .
ἐλάμβανεν δὲ ὁ ἄγγελος τοῦ κυρίου καὶ κατενόει αὐτάς .
παρά τινων ἐλάμβανε τὰς ῥάβδους ξηρὰς καὶ βεβρωμένας ὡς ὑπὸ σητός 0 ·
ἐκέλευσεν ὁ ἄγγελος τοὺς τὰς τοιαύτας ῥάβδους ἐπιδεδωκότας χωρὶς ἱστάνεσθαι .
ἕτεροι δὲ ἐπεδίδουν ξηράς , ἀλλ οὐκ ἦσαν βεβρωμέναι ὑπὸ σητός ·
καὶ τούτους ἐκέλευσεν χωρὶς ἱστάνεσθαι .
ἕτεροι δὲ ἐπεδίδουν ἡμιξήρους ·
καὶ οὗτοι χωρὶς ἱστάνοντο .
ἕτεροι δὲ ἐπεδίδουν τὰς ῥάβδους αὐτῶν ἡμιξήρους καὶ σχισμὰς ἐχούσας ·
ἕτεροι δὲ ἐπεδίδουν τὰς ῥάβδους χλωρὰς μὲν σχισμὰς δὲ ἐχούσας ·
ἕτεροι δὲ ἐπεδίδουν τὰς ῥάβδους τὸ ἥμισυ ξηρὸν καὶ τὸ ἥμισυ χλωρόν ·
ἕτεροι δὲ προσέφερον τὰς ῥάβδους αὐτῶν τὰ δύο μέρη τῆς ῥάβδου χλωρά , τὸ δὲ τρίτον ξηρόν 0 ·
ἕτεροι δὲ ἐπεδίδουν τὰ δύο μέρη ξηρά , τὸ δὲ τρίτον χλωρόν 0 ·
ἕτεροι δὲ ἐπεδίδουν τὰς ῥάβδους αὐτῶν παρὰ μικρὸν ὅλας χλωράς , ἐλάχιστον δὲ τῶν ῥάβδων αὐτῶν ξηρὸν ἦν , αὐτὸ τὸ ἄκρον ·
σχισμὰς δὲ εἶχον ἐν αὐταῖς ·
ἑτέρων δὲ ἦν ἐλάχιστον χλωρόν , τὰ δὲ λοιπὰ μέρη τῶν ῥάβδων ξηρά 0 ·
ἕτεροι δὲ ἤρχοντο τὰς ῥάβδους χλωρὰς φέροντες ὡς ἔλαβον παρὰ τοῦ ἀγγέλου ·
τὸ δὲ πλεῖον μέρος τοῦ ὄχλου τοιαύτας ῥάβδους ἐπεδίδουν .
ὁ δὲ ἄγγελος ἐπὶ τούτοις ἐχάρη λίαν ·
ἕτεροι δὲ ἐπεδίδουν χλωρὰς καὶ παραφυάδας ἐχούσας ·
καὶ οὗτοι χωρὶς ἱστάνοντο ·
καὶ ἐπὶ τούτοις ὁ ἄγγελος λίαν ἱλαρὸς ἐγένετο .
ἕτεροι δὲ ἐπεδίδουν τὰς ῥάβδους αὐτῶν χλωρὰς καὶ παραφυάδας ἐχούσας ·
αἱ δὲ παραφυάδες αὐτῶν ὡσεὶ καρπόν τινα εἶχον ·
καὶ λίαν ἱλαροὶ ἦσαν οἱ ἄνδρες ἐκεῖνοι ὧν αἱ ῥάβδοι τοιαῦται εὑρέθησαν .
καὶ ὁ ἄγγελος ἐπὶ τούτοις ἠγαλλιᾶτο , καὶ ὁ ποιμὴν σὺν αὐτῷ λίαν ἱλαρὸς ἦν ἐπὶ τούτοις .
ἐκέλευσε δὲ ὁ ἄγγελος τοῦ κυρίου στεφάνους ἐνεχθῆναι .
καὶ ἐνέχθησαν στέφανοι ὡσεὶ ἐκ φοινίκων γεγονότες , καὶ ἐστεφάνωσε τοὺς ἄνδρας τοὺς ἐπιδεδωκότας τὰς ῥάβδους τὰς παραφυάδας ἐχούσας καὶ καρπόν τινα καὶ ἀπέλυσεν αὐτοὺς εἰς τὸν πύργον .
καὶ ἄλλους δὲ ἀπέλυσεν εἰς τὸν πύργον , τοὺς τὰς ῥάβδους ἐπιδεδωκότας τὰς παραφυάδας ἐχούσας , καρπὸν δὲ μὴ ἐχούσας , δοὺς αὐτοῖς σφραγῖδα .
ἱματισμὸν δὲ τὸν αὐτὸν εἶχον πάντες λευκὸν ὡσεὶ χιόνα , οἱ πορευόμενοι εἰς τὸν πύργον .
καὶ τοὺς τὰς ῥάβδους ἐπιδεδωκότας χλωρὰς ὡς ἔλαβον ἀπέλυσεν , δοὺς αὐτοῖς ἱματισμὸν λευκὸν καὶ σφραγῖδα .
μετὰ τὸ ταῦτα τελέσαι τὸν ἄγγελον λέγει τῷ ποιμένι ·
ἐγὼ ὑπάγω ·
σὺ δὲ τούτους ἀπόλυσον εἰς τὰ τείχη , καθώς τις ἄξιός ἐστιν κατοικεῖν .
κατανόησον δὲ τὰς ῥάβδους αὐτῶν ἐπιμελῶς καὶ οὕτως ἀπόλυσον .
βλέπε , μή τίς σε παρέλθῃ ·
ἐὰν δέ τίς σε παρέλθῃ , φησίν , ἐγὼ αὐτοὺς ἐπὶ τὸ θυσιαστήριον δοκιμάσω .
ταῦτα εἰπὼν τῷ ποιμένι ἀπῆλθεν .
μετὰ τὸ ἀπελθεῖν τὸν ἄγγελον λέγει μοι ὁ ποιμήν ·
λάβωμεν παρὰ πάντων τὰς ῥάβδους καὶ φυτεύσωμεν αὐτάς , εἴ τινες ἐξ αὐτῶν δυνήσονται ζῆσαι .
κύριε , τὰ ξηρὰ ταῦτα πῶς δύναται ζῆσαι ;
τὸ δένδρον τοῦτο ἰτέα ἐστὶν καὶ φιλόζωον τὸ γένος ·
ἐὰν φυτευθῶσι καὶ μικρὰν ἰκμάδα λάβωσι αἱ ῥάβδοι αὗται , ζήσονται πολλαὶ ἐξ αὐτῶν ·
εἶτα δὲ πειράσω καὶ ὕδωρ αὐταῖς παραχέω .
ἐάν τις αὐτῶν δυνηθῇ ζῆσαι , συνχαρήσομαι αὐταῖς ·
ἐὰν δὲ μὴ ζήσεται , οὐχ εὑρεθήσομαι ἐγὼ ἀμελής .
ἐκέλευσέν με ὁ ποιμὴν καλέσαι , καθώς τις αὐτῶν ἐστάθη .
ἦλθον τάγματα τάγματα καὶ ἐπεδίδουν τὰς ῥάβδους τῷ ποιμένι ·
ἐλάμβανεν δὲ ὁ ποιμὴν τὰς ῥάβδους καὶ κατὰ τάγματα ἐφύτευεν αὐτάς ·
μετὰ τὸ φυτεῦσαι αὐτὰς ὕδωρ αὐταῖς πολὺ παρέχεεν , ὥστε ἀπὸ τοῦ ὕδατος μὴ φαίνεσθαι τὰς ῥάβδους .
μετὰ τὸ ποτίσαι αὐτὸν τὰς ῥάβδους λέγει μοι ·
ἄγωμεν καὶ μετὰ ὀλίγας ἡμέρας ἐπανέλθωμεν καὶ ἐπισκεψώμεθα τὰς ῥάβδους ταύτας πάσας ·
ὁ γὰρ κτίσας τὸ δένδρον τοῦτο θέλει πάντας ζῆν τοὺς λαβόντας ἀπ αὐτοῦ κλάδους .
ἐλπίζω δὲ κ ἀγὼ ὅτι λαβόντα τὰ ῥαβδία ταῦτα ἰκμάδα καὶ ποτισθέντα ὕδατι ζήσεται τὸ πλεῖστον μέρος .
κύριε , τὸ δένδρον τοῦτο τί ἐστιν γνώρισόν μοι ·
ἀποροῦμαι γὰρ περὶ αὐτοῦ , ὅτι τοσούτων κλάδων κοπέντων ὑγιές ἐστιν τὸ δένδρον καὶ ὅλως οὐδὲν φαίνεται κεκομμένον ἀπ  αὐτοῦ ·
ἐν τούτῳ οὖν ἀποροῦμαι .
τὸ δένδρον τοῦτο τὸ μέγα τὸ σκεπάζον πεδία καὶ ὄρη καὶ πᾶσαν τὴν γῆν νόμος θεοῦ ἐστιν δοθεὶς εἰς ὅλον τὸν κόσμον ·
ὁ δὲ νόμος οὗτος ὁ υἱὸς τοῦ θεοῦ ἐστιν ὁ κηρυχθεὶς εἰς τὰ πέρατα τῆς γῆς ·
οἱ δὲ ὑπὸ τὴν σκέπην λαοὶ ὄντες οἱ ἀκούσαντες τοῦ κηρύγματος καὶ πιστεύσαντες αὐτῷ 0 ·
ὁ δὲ ἄγγελος ὁ μέγας καὶ ἔνδοξος Μιχαὴλ ὁ ἔχων τὴν ἐξουσίαν τούτου τοῦ λαοῦ καὶ διακυβερνῶν αὐτούς 0 ·
αὐτὸς γάρ ἐστιν ὁ διδῶν αὐτοῖς τὸν νόμον εἰς τὰς καρδίας τῶν πιστευόντων .
ἐπισκέπτεται οὖν αὐτούς , οἷς ἔδωκε τὸν νόμον , εἰ ἄρα τετηρήκασιν αὐτόν .
βλέπεις δὲ ἑνὸς ἑκάστου τὰς ῥάβδους ·
αἱ γὰρ ῥάβδοι ὁ νόμος ἐστίν .
βλέπεις οὖν πολλὰς ἐκ τῶν ῥάβδων ἠχρειωμένας , γνώσῃ δὲ αὐτοὺς πάντας τοὺς μὴ τηρήσαντας τὸν νόμον , καὶ ὄψῃ ἑνὸς ἑκάστου τὴν κατοικίαν .
κύριε , διατί οὓς μὲν ἀπέλυσεν εἰς τὸν πύργον , οὓς δὲ σοὶ κατέλιπεν ;
ὅσοι , φησί , παρέβησαν τὸν νόμον ὃν ἔλαβον παρ αὐτοῦ , εἰς τὴν ἐμὴν ἐξουσίαν αὐτοὺς κατέλιπεν εἰς μετάνοιαν ·
ὅσοι δὲ ἤδη εὐηρέστηκαν τῷ νόμῳ καὶ τετήρηκαν αὐτόν , ὑπὸ τὴν ἰδίαν ἐξουσίαν αὐτοὺς ἔχει .
τίνες οὖν , φημί , κύριε , εἰσὶν οἱ ἐστεφανωμένοι καὶ εἰς τὸν πύργον ὑπάγοντες ;
Οἱ ἐστεφανωμένοι οὗτοί εἰσιν οἱ μετὰ τοῦ διαβόλου παλαίσαντες καὶ νικήσαντες αὐτόν ·
οὗτοί εἰσιν οἱ ὑπὲρ τοῦ νόμου παθόντες ·
οἱ δὲ ἕτεροι καὶ αὐτοὶ τὰς ῥάβδους χλωρὰς ἐπιδεδωκότες καὶ παραφυάδας ἐχούσας , καρπὸν δὲ μὴ ἐχούσας , ὑπὲρ τοῦ νόμου θλιβέντες , μὴ παθόντες δὲ μη δὲ ἀρνησάμενοι τὸν νόμον αὐτῶν 0 .
οἱ δὲ χλωρὰς ἐπιδεδωκότες , οἵας ἔλαβον , σεμνοὶ καὶ δίκαιοι καὶ λίαν πορευθέντες ἐν καθαρᾷ καρδίᾳ καὶ τὰς ἐντολὰς τοῦ κυρίου πεφυλακότες 0 .
τὰ δὲ λοιπὰ γνώσῃ , ὅταν κατανοήσω τὰς ῥάβδους ταύτας τὰς πεφυτευμένας καὶ πεποτισμένας .
μετὰ ἡμέρας ὀλίγας ἤλθομεν εἰς τὸν τόπον , καὶ ἐκάθισεν ὁ ποιμὴν εἰς τὸν τόπον τοῦ ἀγγέλου τοῦ μεγάλου , κ ἀγὼ παρεστάθην αὐτῷ .
περίζωσαι ὠμόλινον καὶ διακόνει μοι .
περιεζωσάμην ἐγὼ ὠμόλινον ἐκ σάκκου γεγονὸς καθαρόν .
ἰδών με περιεζωσμένον καὶ ἕτοιμον ὄντα τοῦ διακονεῖν αὐτῷ , Κάλει , φησίν , τοὺς ἄνδρας , ὧν εἰσιν αἱ ῥάβδοι πεφυτευμέναι , κατὰ τὰ τάγματα , ὥς τις ἐπέδωκεν τὰς ῥάβδους .
ἀπῆλθον εἰς τὸ πεδίον καὶ ἐκάλεσα πάντας ·
καὶ ἔστησαν πάντες τάγματα τάγματα .
λέγει δὲ αὐτοῖς ·
ἕκαστος ἐκτιλάτω τὰς ῥάβδους τὰς ἰδίας καὶ φερέτω πρός με .
πρῶτοι ἐπέδωκαν οἱ τὰς ξηρὰς καὶ κεκομμένας ἐσχηκότες ·
ὡσαύτως εὑρέθησαν ξηραὶ καὶ κεκομμέναι ·
ἐκέλευσεν αὐτοὺς χωρὶς στῆναι .
εἶτα ἐπέδωκαν τὰς ῥάβδους οἱ τὰς ξηρὰς καὶ μὴ κεκομμένας ἔχοντες ·
τινὲς ἐξ αὐτῶν ἐπέδωκαν τὰς ῥάβδους χλωράς , τινὲς δὲ ξηρὰς καὶ κεκομμένας ὡς ὑπὸ σητός 0 1 .
τοὺς ἐπιδεδωκότας χλωρὰς ἐκέλευσεν χωρὶς στῆναι , τοὺς δὲ ξηρὰς καὶ κεκομμένας μετὰ τῶν πρώτων ἐκέλευσεν στῆναι .
εἶτα ἐπέδωκαν οἱ τὰς ἡμίσους ξηροὺς καὶ σχισμὰς ἐχούσας ·
πολλοὶ ἐξ αὐτῶν χλωρὰς ἐπέδωκαν καὶ μὴ ἐχούσας σχισμάς ·
τινὲς δὲ χλωρὰς καὶ παραφυάδας ἐχούσας καὶ εἰς τὰς παραφυάδας καρπούς , οἵας ἔσχον οἱ εἰς τὸν πύργον πορευθέντες ἐστεφανωμένοι 0 ·
τινὲς δὲ ἐπέδωκαν ξηρὰς καὶ βεβρωμένας , τινὲς δὲ ξηρὰς καὶ ἀβρώτους , τινὲς δὲ οἷαι ἦσαν ἡμίξηροι καὶ σχισμὰς ἔχουσαι 0 .
ἐκέλευσεν αὐτοὺς ἕκαστον αὐτῶν χωρὶς στῆναι , τοὺς μὲν πρὸς τὰ ἴδια τάγματα , τοὺς δὲ χωρίς 0 1 .
Εἶτα ἐπεδίδουν οἱ τὰς ῥάβδους χλωρὰς μὲν ἔχοντες , σχισμὰς δὲ ἐχούσας ·
οὗτοι πάντες χλωρὰς ἐπέδωκαν καὶ ἔστησαν εἰς τὸ ἴδιον τάγμα .
ἐχάρη ὁ ποιμὴν ἐπὶ τούτοις , ὅτι πάντες ἠλλοιώθησαν καὶ ἀπέθοντο τὰ σχίσματα αὐτῶν .
ἐπέδωκαν δὲ καὶ οἱ τὸ ἥμισυ χλωρόν , τὸ δὲ ἥμισυ ξηρόν ·
τινῶν εὑρέθησαν αἱ ῥάβδοι ὁλοτελεῖς χλωραί , τινῶν ἡμίξηροι , τινῶν ξηραὶ καὶ βεβρωμέναι , τινῶν δὲ χλωραὶ καὶ παραφυάδας ἔχουσαι 0 1 2 .
οὗτοι πάντες ἀπελύθησαν ἕκαστος πρὸς τὸ τάγμα αὐτοῦ .
εἶτα ἐπέδωκαν οἱ τὰ δύο μέρη χλωρὰ ἐσχηκότες , τὸ δὲ τρίτον ξηρόν ·
πολλοὶ ἐξ αὐτῶν χλωρὰς ἐπέδωκαν , πολλοὶ δὲ ἡμιξήρους , ἕτεροι δὲ ξηρὰς καὶ βεβρωμένας 0 1 ·
οὗτοι πάντες ἀπεστάλησαν ἕκαστος εἰς τὸ ἴδιον τάγμα .
ἕτεροι δὲ ἐπεδίδοσαν τὰς ῥάβδους αὐτῶν , τὰ δύο μέρη ξηρά , τὸ δὲ τρίτον χλωρόν 0 ·
πολλοὶ ἐξ αὐτῶν ἐπέδωκαν ἡμιξήρους , τινὲς δὲ ξηρὰς καὶ βεβρωμένας , τινὲς δὲ ἡμιξήρους καὶ σχισμὰς ἐχούσας 0 1 ·
ἐλάχιστοι δὲ χλωρὰς ἐπέδωκαν ·
οὗτοι πάντες ἔστησαν εἰς τὸ ἴδιον τάγμα .
ἐπέδωκαν δὲ οἱ τὰς ῥάβδους χλωρὰς ἐσχηκότες , ἐλάχιστον δὲ ξηρὸν καὶ σχισμὰς ἐχούσας .
ἐκ τούτων τινὲς χλωρὰς ἐπέδωκαν , τινὲς δὲ χλωρὰς καὶ παραφυάδας ἐχούσας 0 .
ἀπῆλθον καὶ οὗτοι εἰς τὸ τάγμα αὐτῶν .
εἶτα ἐπέδωκαν οἱ ἐλάχιστον ἔχοντες χλωρόν , τὰ δὲ λοιπὰ μέρη ξηρά 0 ·
τούτων αἱ ῥάβδοι εὑρέθησαν τὸ πλεῖστον μέρος χλωραὶ καὶ παραφυάδας ἔχουσαι καὶ καρπὸν ἐν ταῖς παραφυάσιν , καὶ ἕτεραι χλωραὶ ὅλαι 0 .
ἐπὶ ταύταις ταῖς ῥάβδοις ἐχάρη ὁ ποιμὴν μεγάλως , ὅτι οὕτως εὑρέθησαν .
ἀπῆλθον καὶ οὗτοι ἕκαστος εἰς τὸ ἴδιον τάγμα .
μετὰ τὸ πάντων κατανοῆσαι τὰς ῥάβδους τὸν ποιμένα λέγει μοι ·
Εἶπόν σοι , ὅτι τὸ δένδρον τοῦτο φιλόζωόν ἐστιν .
βλέπεις , φησί , πόσοι μετενόησαν καὶ ἐσώθησαν ;
ἵνα εἰδῇς , φησίν , τὴν πολυσπλαγχνίαν τοῦ κυρίου , ὅτι μεγάλη καὶ ἔνδοξός ἐστιν καὶ ἔδωκεν πνεῦμα τοῖς ἀξίοις οὖσι μετανοίας .